The Corrs

The Corrs je írska hudobná skupina ktorá kombinuje pop rock s tradičnou írskou a keltskou hudbou. Skupinu tvoria súrodenci Corrovi, Andrea, Sharon, Caroline a Jim. Pochádzajú z Dundalku, grófstva Louth v Írsku.

Vydali päť štúdiových albumov a 25 singlov, pričom väčšina dosiahla až na vrcholy rebríčkov hitparád alebo predajnosti vo viacerých krajinách. Talk on Corners, ich najúspešnejší album bol v predajnosti 34 krát platinový v rôznych krajinách, najmä v Austrálii a U.K., kde v roku 1998 bol celkovo najlepšie predávaným albumom. Druhým ich najúspešnejším albumom bol Forgiven, Not Forgotten. Prvou skupinou, ktorá dosiahla podobný úspech boli The Beatles. Forgiven, Not Forgotten bol druhým najpredávanejším albumom v Austrálii v roku 1996, hneď za Jagged Little Pill od Alanis Morissettovej. Tretí štúdiový album In Blue, sa stal jednotkou hneď v sedemnástich krajinách.

Súrodenci Corrovi sa zároveň aktívne zapájali do dobročinných a filantropických aktivít. Odohrali množstvo charitatívnych koncertov, napríklad Prince's Trust v roku 2004 či na Live 8 spolu s Bonom v roku 2005. V rovnakom roku boli poctení Radom britského impéria (Order of the British Empire) za ich prínos v oblasti hudby a charity. Skupina je v súčasnosti neaktívna, Jim a Caroline sa venujú rodine, Andrea a Sharon pokračujú v sólovej kariére. Podľa Sharon nie je isté, či sa skupina ešte dá dohromady. V roku 2015 skupina vydala album White Light, v súvislosti s ktorým plánuje v roku 2016 turné.

Úspechy a ocenenia 
 1993: CARA Awards (Írsko) v kategórii Best Newcomers
 1996: IRMA Awards (Írsko) v kategórii Best New Irish Act
 1996: Loaded Awards (Írsko) v kategórii Best New band III
 1997: Premios Amigo v kategórii Best International Album za Forgiven Not Forgotten
 1997: Irish National Entertainment Awards (Írsko) v kategórii: Best Irish Group
 1998: Premios Amigo v kategórii Best International Group a Best International Album
 1999: Irish National Entertainment Awards (Írsko) v kategórii Popular Music
 1999: Brit Awards (Spojené kráľovstvo) v kategórii Best International Group
 1999: HMV Awards (Spojené kráľovstvo) v kategórii HMV International Award
 1999: World Music Award v kategórii World's biggest-selling Irish act
 1999: Heineken-Hot Press Awards (Severné Írsko) v kategórii Best Irish Band a Best Live Performance in Ireland by an Irish Act za Live Landsdowne Road
 2000: Capital FM's London Awards (Spojené kráľovstvo) v kategórii: London’s Favourite International Group
 2000: Singapore Radio Music Awards (Singapur) v kategórii: Best Pop Group
 2000: My VH1 Music Awards (Spojené štáty) v kategórii: Best Kept Secret
 2001: NRJ Music Awards (Francúzsko) v kategórii: Best International Band
 2001: Capital FM's London Awards (Spojené kráľovstvo) v kategórii: Concert Capital Award
 2001: nominácia v Grammy v kategórii: Best pop song by a group or a duet za Breathless (bez ceny)
 2001: nominácia v Grammy v kategórii: Best instrumental song za Rebel Heart (bez ceny) 
 2001: Capital FM's London Awards (Spojené kráľovstvo) v kategórii: Concert Capital Award
 2002: HotPress Irish Music Awards (Írsko) v kategórii: Best Pop Act
 2002: BMI Awards (Spojené kráľovstvo) v kategórii: 2001 Pop Award
 2003: Irish World Award (Írsko) v kategórii: Best International Act
 2004: Big Buzz Awards, The Pepsi Award v kategórii: Best Irish Act
 2005: Big Buzz Awards v kategórii: Best Irish Act
 2005: Rád britského impéria

Členovia súboru 
 Andrea Corr (Andrea Jane Corr) - hlavný spev, píšťalka, klavír.

Narodila sa 17. mája 1974 a je najmladšia zo sestier. V roku 1999 bola zvolená najkrajšou ženou v Írsku. 
Vydala dva sólové albumy (v roku 2007 Ten Feet High a v roku 2011 Lifelines). Má na konte niekoľko hereckých úloh vo filme (napr. vo filme Evita s Madonnou) a divadle. 

V roku 2009 sa vydala za Bretta Desmonda, syna miliardára Dermota Desmonda. V roku 2012 sa jej narodila dcéra Jean, v januári 2014 syn Brett.

 Caroline Corr (Caroline Georgina Corr Woods) - bicie, perkusie, klavír, bodhrán, vokál.

Narodila sa 17. marca 1973 na Sviatok svätého Patrika. V skupine hrá najmä na bicie a bola vyhlásená za najsexi ženu v Írsku v roku 2005. V roku 2002 sa na Mallorke vydala za svojho dlhoročného priateľa, Franka Woodsa. Vo februári 2003 porodila syna Jakea Gerarda, v októbri 2004 dcéru Georginu a v decembri 2006 druhú dcéru Rihann.

 Jim Corr (James "Jim" Steven Ignatius Corr)- gitara, klávesy, akordeón, vokál.

Narodil sa 31.júla 1964 a je najstarší spomedzi súrodencov. Rovnako ako jeho sestry, na klavír začal hrať ako 4-ročný a na gitaru začal hrať ako 13-ročný. Pôsobí aj ako DJ, a spoluproducent albumov pre skupinu. Má syna Brandona s ex-snúbenicou Gayle Williamsovou, bývalou Miss Severné Írsko.

 Sharon Corr (Sharon Helga Corr - Bonnar) - husle, gitara, klavír a vokál.

Narodila sa 24. marca 1970 a je nastaršia zo sestier. Na husle hrá od svojich šiestich rokov. Taktiež bola zvolená najkrajšou ženou Írska. Vydala dva sólové albumy, Dream of You v 2010 a The Same Sun v 2013.
V roku 2001 sa vydala za baristu Roberta Bonnara, s ktorým má dve deti, syna Cathala z marca v 2006 a dcéru Flori z júla 2007.

Rozšírenie skupiny pre turné
 Conor Brady - sólová gitara (náhrada za Anthonyho Drennana začiatkom 1998)
 Anthony Drennan - sólová gitara
 Keith Duffy - basa a basová gitara
 Jason Duffy - bicie (nahradil Caroline počas jej tehotenstva na väčšinu BH turné)
 Kieran Kiely - klávesy, akordeón pre BH turné

Diskografia

Albumy

Albumy výberu

Živé albumy

Turné a videografia

Turné 
 Forgiven, Not Forgotten World Tour (1996–1997)
 Talk on Corners World Tour|Talk On Corners Tour (1997–2000)
 In Blue Tour (2000–2001)
 Borrowed Heaven Tour (2004)
 The Corrs: In Concert
 White Light Tour (plán)

Video 
 The Corrs Live In Germany 1998
 The Corrs Live At the Royal Albert Hall
 The Corrs Live at Lansdowne Road
 The Corrs Unplugged
 The Best of The Corrs
 The Corrs Live in London
 All the Way Home/Live in Geneva

Referencie

Pozri aj 
 Írska hudba

Iné projekty

Externé odkazy 
 The Corrs official website
 Disfrutaloscorrs.es

Zdroje 
 
 Cornwell, Jane, The Corrs, London: Virgin Publishing Ltd. ISBN 1-85227-840-4

Írske rockové hudobné skupiny
Hudobné skupiny z 1996
Hudobné skupiny ukončené v roku 2006